cyanic-selkie/wikianc huggingface dataset:
आयुर्विज्ञान का इतिहास
शरीररसायन
राबर्ट बाएल (सन् 1627-91) ने प्राचीन आधारहीन धारणाओं को नष्ट कर आयुर्विज्ञान को आधुनिक रूपरेखा दी। 1662 ई. में रेने डेकार्ट ने शरीर-क्रिया-विज्ञान पर डिहोमीन नामक प्रथम पाट्यपुस्तक रची। क्षार पर लाइडेन (निदरलैंड) के सिलवियस (सन् 1614-72) का कार्य भी बहुत सराहनीय रहा। इन्होंने सर्वप्रथम वैज्ञानिक तरीकों से पाचक रसों का विश्लेषण किया। हरमान बूरहावे (सन् 1688-1738) ने 18वीं शताब्दी में शरीररसायन पर उल्लेखनीय कार्य किया। बूरहावे को उस समय आयुर्विज्ञान में सर्वोच्च पद प्राप्त था। इन्होंने प्रयोगशालाओं का निर्माण किया तथा प्रायोगिक शिक्षा की ओर ध्यान आकर्षित किया। उचित रूप की वैज्ञानिक शालाओं को जन्म देने में इनका बड़ा सहयोग था। इन्होंने एडिनबरा के आयुर्विज्ञान विद्यालय को जन्म दिया। स्विट्ज़रलैंड के अलब्रेख्ट फोन हालर (सन् 1708-77) ने श्वसनक्रिया, अस्थि--निर्माण--क्रिया, भ्रूणवृद्धि तथा पाचनक्रिया, मांसपेशियों के कार्य एवं नाड़ीतंतुओं का सूक्ष्म अध्ययन किया। इन सबका वर्णन इन्होंने अपनी ""शरीर--क्रिया--विज्ञान के तत्व"" नामक पुस्तक में किया। पाचन क्रिया एवं भोजन के जारण की क्रिया पर सिलवियस के पश्चात् फ्रेंच वैज्ञानिक रेओम्यूर (सन् 1683-1757), इटली के स्पालानज़ानी (सन् 1729-99) तथा इंग्लैंडवासी प्राउट (सन् 1785-1850) का कार्य सराहनीय है। प्राणिविद्युत के क्षेत्र में इटालियन गैलवैनी (सन् 1737-98), स्कॉटलैंड निवासी ब्लैक (सन् 1728-99) एवं अंग्रेज प्रीस्टले (सन् 1733-1804) ने कार्य किया। 1791 ई. में गैलवैनी ने दिखाया कि विद्युद्धारा से मांसपेशियों में संकोच होता है। 18वीं शताब्दी में रसायनशास्त्र के विस्तार के साथ-साथ शरीररसायन भी प्रगति कर सका। ऑक्सीजन का आविष्कार तथा प्रणियों से उसका संबंध फ्रांस के रासायनिक लेवाज्ये (सन् 1743-94) ने स्थापित किया।
विकृत शरीर एवं निदानशास्त्र
निदान के लिए इस युग में नाड़ीपरीक्षा को महत्त्व दिया गया एवं तापमापक यंत्र की भी रचना की गई। वियना में थियोपोल्ड औएनबूज़र (सन् 1722 से 1870) ने अभिताडन (परकशन) विधि तथा आर.टी.एच. लेनेक (सन् 1781-1826) ने संश्रवणक्रिया (ऑस्कुलेशन) का आविष्कार 18वीं शताब्दी के अंत में किया। लेनेक ने 1819 ई. में प्रथम उरश्श्रवणयंत्र (स्टिथस्कोप) की रचना कर निदानशास्त्र को सुसज्जित किया।
इसी युग से निदान में रोगियों का अवलोकन, स्पर्श, अभिताडन तथा अवयवों के श्रवण आदि क्रियाओं का प्रचार हुआ। इस अध्ययन के पश्चात् भेषजशास्त्र तथा शल्यचिकित्सा में बड़ा विकास हुआ।
शल्य तथा स्त्री-रोग-चिकित्सा
18वीं शताब्दी में स्वस्थ तथा व्याधिकीय शरीर--रचना--विज्ञान के विकास ने इस शल्यचिकित्सा की उन्नति में भी अधिक योग दिया। कई शल्ययंत्रों का निर्माण हुआ। प्रसूति में चिकित्सक विलियम हंटर (सन् 1718-83) ने प्रथम बार संदंशिका (फ़ॉरसेप्स) का उपयोग किया। इनके भाई जान हंटर ने इस क्षेत्र में अन्य सराहनीय कार्य किए और आयुर्विज्ञान के संग्रहालयों का निर्माण कर उनका महत्त्व दर्शाया। सर विलियम पेटी (सन् 1623-87) द्वारा आयुर्विज्ञान के अन्वेषणों को दर्शित करने का नवीन मार्ग बताया गया और जन्म, मृत्यु तथा विविध रोगों से पीड़ितों की संख्याओं का पता लगाया गया। इसे जीवनांक (वाइटल स्टैटिस्टिक्स) नाम दिया गया। इसी काल से जीवन और मरण का ब्योरा बनाया जाने लगा। इस तरह के अध्ययन ने व्याधिरोधक कार्यों की सफलता पर बहुत प्रकाश डाला। सर्वप्रथम इस कार्य का प्रारंभ इंग्लैंड में बंदियों से हुआ; तदुपरांत जब इसकी महत्ता का ज्ञान हुआ, तब इसका विस्तार जनसाधारण में भी हो सका। सर जान पिं्रगिल (सन् 1707-82) एवं जेम्स लिंड (सन् 1716-94) ने मोतोझिरा तथा उष्ण देशों में होनेवाली व्याधियों का अध्ययन किया।
जनस्वास्थ्य में सुधार
विज्ञान एँव संस्कृति की उन्नति के साथ-साथ यंत्रयुग में कारखानों तथा श्रमिकों के विकास से श्रमिकों के स्वास्थ्य पर भी ध्यान दिया जाने लगा और मलेरिया (जूड़ी) आदि कई व्याधियों से छुटकारा पाने के उपाय खोज निकाले गए।
इंग्लैंड में सन् 1762 ई. में जो विधान बने उनके कारण बड़े नगरों में स्वच्छता आदि पर पर्याप्त ध्यान दिया जाने लगा।
औषधालयों का विकास
चिकित्सा की आवश्यकताओं के कारण वैज्ञानिक रूप से स्वच्छता पर ध्यान रखते हुए उत्तम अस्पतालों का निर्माण 18वीं शताब्दी के मध्य से होना आरंभ हुआ। परिचारिकाओं की व्यवस्था से भी अस्पताल बहुत जनप्रिय बन गए और विशेष उन्नति कर सके।
रोगप्रतिरोध के लिए टीके का विकास
यह कार्य 18वीं शताब्दी से आरंभ हुआ। सर्वप्रथम 1796 ई. में ऐडवर्ड जेनर ने चेचक की बीमारी का अध्ययन कर उसके प्रतिरोध के हेतु टीके का आविष्कार किया। धार्मिक एवं अन्य बाधाओं के कारण कुछ समय तक इसका प्रचार न हो सका, किंतु इसके पश्चात् टीके की व्याधिरोधक शक्ति पर ध्यान गया और धीरे-धीरे टीका लगवाने की प्रथा बढ़ी। फ्रांस के लुई पाश्चर (सन् 1822-95), लार्ड लिस्टर (सन् 1827-1912), राबर्ट कोख (सन् 1843-1910), एमिल फान बेरिंग (सन् 1854-1917) आदि वैज्ञानिकों का कार्य इस क्षेत्र में सराहनीय रहा।
19वीं तथा 20वीं शताब्दी में शरीरविज्ञान के सूक्ष्म अध्ययन की प्रेरणा मिली तथा तंतुओं की रचना पर भी प्रकाश डाला गया।
जर्मनों ने 19वीं शताब्दी में शरीर-क्रिया-विज्ञान के क्षेत्र में कई उल्लेखनीय कार्य किए। फ्रांस ने भी इस कार्य में सहयोग दिया। इस देश के विद्वान् क्लाड बरनार्ड (सन् 1813-78) के कार्य इस क्षेत्र में सराहनीय रहे। उसने शरीर को एक यंत्र मानकर उसके विभिन्न अवयवों के कार्यों का, जैसे यकृत के कार्यों तथा रक्तसंचालन एवं पाचनक्रिया संबंधी कार्यों का, सूक्ष्म अन्वेषण किया। इसी क्षेत्र में मुलर (सन् 1801-58) ने एक पाठ्यपुस्तक की रचना की, जिससे इस शास्त्र की उन्नति में बहुत सहायता मिली।
फान लीविंग (सन् 1803-73) ने शरीररसायन में आविष्कार किए। उनकी खोजों में यूरिया को पहचानने तथा मापन की विधि, पदार्थ की परिभाषा, जारणक्रिया तथा उससे उत्पन्न ताप, नेत्रजनचक्र आदि प्रमुख हैं।
1840 ई. में शरीर की कोशिकाओं (सेल्स) का पता चला। जीवद्रव्य (प्रोटोप्लाज्म) पर भी बहुत खोज हुई। रूडोल्फ फिर्शो (सन् 1821-1902) ने रक्त के श्वेत कणों के कार्यों पर प्रकाश डाला। इसने कैंसर आदि व्याधियों के संबंध में भी बहुत अन्वेषण किए।
कीटाणु तथा व्याधि
19वीं शताब्दी के प्रारंभ में यह आभास हुआ कि कुछ व्याधियाँ कीटाणुओं के आक्रमणों से संबंध रखती हैं। फ्रांस के लुई पास्चर (सन् 1822-95) ने इसकी पुष्टि के हेतु कई उल्लेखनीय प्रयोग किए। राबर्ट कोख (सन् 1843-1910) ने कीटाणुशास्त्र को अस्तित्व देकर इस क्षेत्र में बड़ा कार्य किया। यक्ष्मा, हैजा आद के कीटाणुओं का अन्वेषण किया तथा अनेक प्रकार के कीटाणुओं को पालने की विधियों तथा उनके गुणों का अध्ययन किया। भारत की इंडियन मेडिकल सर्विस के सर रोलाल्ड रॉस (सन् 1857-1932) ने मलेरिया पर सराहनीय कार्य किया। इस रोग के कीटाणुओं के जीवनचक्र का ज्ञान प्राप्त किया तथा उसके विस्तारक ऐनोफेलीज़ मच्छर का अध्ययन किया। सन् 1893 में अत्यंत सूक्ष्म विषाणुओं (वाइरस) का ज्ञान हुआ। तदुपरांत इस क्षेत्र में भी आशातीत उन्नति हुई। विषाणुओं से उत्पन्न अनेक व्याधियों, उनके लक्षणों और उनकी रोकथाम के उपायों का पता लगाया गया तथा इन रोगों का सामना करनेवाली शारीरिक शक्ति की रीति भी खोजी गई। फान बेरिंग (सन् 1854-1917) का कार्य इस क्षेत्र में सराहनीय रहा।
गत पचीस वर्षों में जीवाणुद्वेषी द्रव्यों (ऐंटीबायोटिक्स), जैसे सल्फ़ानिलैमाइड, सल्फ़ाथायाज़ोल इत्यादि तथा पेनिसिलिन, स्ट्रेप्टोमाइसिन आदि से फुफ्फुसार्ति (निमोनिया), रक्तपूतिता (सेप्टिसीमिया), क्षय (थाइसिस) आदि भयंकर रोगों पर भी नियंत्रण शक्य हो गया है।
उपसंहार
आयुर्विज्ञान के इतिहास के अवलोकन से यह ज्ञात होता है कि इसका प्रादुर्भाव अति प्राचीन है। निरंतर मनुष्य व्याधियों तथा उनसे मुक्त होने के उपायों पर विचार तथा अन्वेषण करता आया है। विज्ञान एवं उसकी विभिन्न शाखाओं के विकास के साथ-साथ आयुर्विज्ञान भी अपनी दिशा में द्रुत गति से आगे की ओर बढ़ता चल रहा है।
वैश्विक प्रणाली
वैश्विक प्रणाली सिद्धान्त (World-systems theory) विश्व इतिहास एवं सामाजिक परिवर्तन को समझने का एक तंत्र सिद्धांत (systems theory) है। इसका मानना है कि सामाजिक अध्ययन के लिए पूरे विश्व को मूल ईकाई माना जाना चाहिए न कि देशों या राज्यों को।
परिचय
विश्व राष्ट्र-राज्यों में बँटा हुआ है, पर उसे एक वैश्विक प्रणाली के रूप में देखने का आग्रह करने वाले विद्वान इस विभाजन को एकता के संदर्भ में समझने का प्रयास करते हैं। उनकी मान्यता है कि सामाजिक सीमाओं और सामाजिक निर्णय-प्रक्रिया का अध्ययन करने के लिए राष्ट्र-राज्यों को एक इकाई के रूप में ग्रहण करने के बजाय वैश्विक प्रणाली को विश्लेषण का आधार बनाया जाना चाहिए। इस बौद्धिक परियोजना के आधार पर किये गये सूत्रीकरण को ‘वैश्विक प्रणाली-सिद्धांत’ के रूप में जाना जाता है। इसका विकास पचास के दशक में प्रतिपादित निर्भरता-सिद्धांत की रैडिकल प्रस्थापनाओं और इतिहास-लेखन के फ़्रांसीसी अनाल स्कूल से प्रभावित है। वर्ल्ड-सिस्टम थियरी के मुख्य जनक इमैनुएल वालर्स्टीन हैं। वालर्स्टीन और वैश्विक प्रणाली के अन्य सिद्धांतकार मानते हैं कि विश्व की पूँजीवादी अर्थव्यवस्था चार बुनियादी अंतर्विरोधों से ग्रस्त है जिनके कारण उसका अंत अवश्वयम्भावी है, भले ही शीत-युद्ध के ख़ात्मे और सोवियत संघ केपराभव के कारण फ़िलहाल सारी दुनिया में उसका बोलबाला हो गया हो। इनमें पहला अंतर्विरोध है आपूर्ति और माँग के बीच का लगातार जारी असंतुलन। यह असंतुलन तब तक जारी रहेगा जब तक उत्पादन संबंधी निर्णय फ़र्म के स्तर पर लिए जाते रहेंगे। दूसरा है उपभोग से पैदा हुए अधिशेष मूल्य के एक हिस्से को अपने मुनाफ़े के तौर पर देखने की पूँजीपतियों की प्रवृत्ति। अधिशेष को और बड़े पैमाने पर पैदा करने के लिए आगे चल कर मौजूदा अधिशेष का पुनर्वितरण करना होगा। तीसरा अंतर्विरोध राज्य की क्षमताओं से ताल्लुक रखता है कि आख़िर कब तक राज्य की संस्था पूँजीवाद की वैधता कायम रखने के लिए मज़दूरों का समर्थन हासिल करने में कामयाब होती रहेगी। चौथा अंतर्विरोध एक वैश्विक प्रणाली और अनगिनत राज्यों के बीच है। इन दोनों के सह-अस्तित्व से प्रणाली का विस्तार तो हुआ है, पर साथ ही प्रणालीगत संकटों से निबटने के लिए ज़रूरी बेहतर आपसी सहयोग की सम्भावनाएँ भी कम हुई हैं।
विश्व पूँजीवादी अर्थव्यवस्था के प्रति आलोचनात्मक रवैया रखने वाले ये विद्वान इस प्रणाली को एक ऐतिहासिक व्यवस्था के तौर पर देखते हैं जिसकी संरचनाएँ उसके भीतर मौजूद किसी भी राजनीतिक इकाई के मुकाबले भिन्न स्तर पर काम करती हैं। वालर्स्टीन ने समकालीन वैश्विक प्रणाली का उद्गम 1450 से 1670 के बीच माना है। इस अवधि को वे ‘दि लोंग सिक्सटींथ सेंचुरी’ की संज्ञा देते हैं। इससे पहले पश्चिमी युरोप सामंती दौर में था और आर्थिक उत्पादन तकरीबन पूरी तरह खेतिहर पैदावार पर निर्भर था। वालर्स्टीन के मुताबिक 1300 के बाद एक तरफ़ तो खेतिहर उत्पादन में तेज़ गिरावट हुई और दूसरी ओर युरोपीय जलवायु के कारण किसान आबादी के बीच पहले से कहीं ज़्यादा महामारियाँ फैलने लगीं। सोलहवीं सदी में ही युरोप पूँजीवादी विश्व-अर्थव्यवस्था की स्थापना की तरफ़ बढ़ा। सामंतवाद के तहत उत्पादन उत्पादकों के अपने उपभोग के लिए होता था, पर नयी प्रणाली में उत्पादन का मकसद बाज़ार में विनिमय हो गया। बाज़ार आधारित अर्थव्यवस्था के कारण उत्पादकों की आमदनी अपने उत्पादन के मूल्य से कम हो गयी और भौतिक वस्तुओं का अनंत संचय ही पूँजीवाद की चालक शक्ति बन गया।
नये युग में आर्थिक वृद्धि की प्रक्रिया बाज़ार के दायरे को भौगोलिक विस्तार की तरफ़ ले गयी, श्रम पर नियंत्रण के विभिन्न रूप विकसित हुए और युरोप में ताकतवर राज्यों का उदय हुआ। जो नयी अर्थव्यवस्था बनी वह दो मायनों में पहले से चली आ रही व्यवस्था से भिन्न थी। वह साम्राज्यों की सीमा से परे जाते हुए एक से अधिक राजनीतिक प्रभुत्व-केंद्रों के साथ बनी रह सकती थी और उसका प्रमुख लक्षण था केंद्र और परिधि के बीच श्रम का एकमात्र अंतर्राष्ट्रीय विभाजन।
दूसरी तरफ़ परिधि के क्षेत्र थे जिनके बारे में वैश्विक प्रणाली के सिद्धांतकारों की मान्यता थी कि उनमें स्थित राज्यों में मज़बूत केंद्र वाली सरकारें नहीं थीं और वे मज़दूरी आधारित श्रम पर निर्भर होने के बजाय बाध्यकारी श्रम के आधार पर अपना उत्पादन संयोजित करते थे। परिधि में स्थित ये क्षेत्र केंद्र स्थित राज्यों को कच्चा माल सप्लाई करके अपनी अर्थव्यवस्थाएँ चलाते थे। सोलहवीं सदी में परिधि के मुख्य क्षेत्र लातीनी अमेरिका और पूर्वी युरोप में माने गये। लातीनी अमेरिका में स्पेनी और पुर्तगीज़ शासन के कारण स्थानीय नेतृत्व नष्ट हो गया था और उनकी जगह कमज़ोर नौकरशाहियाँ युरोपीय नियंत्रण के तहत काम कर रही थीं। देशी आबादी पूरी तरह ग़ुलामी के बंधन में थी। अफ़्रीका से ग़ुलामों का आयात करके खेती और ख़नन का काम करवाया जाता था। स्थानीय कुलीनतंत्र विदेशी मालिकानों के साथ साठ-गाँठ किये हुए था। युरोपीय ताकतों का मकसद ऐसे माल का उत्पादन करना था जिसका उपभोग उनके गृह-राज्यों में हो सके।
वैश्विक प्रणाली के सिद्धांतकारों ने अर्ध-परिधि के तीसरे क्षेत्र की शिनाख्त भी की जो केंद्र और परिधि के बीच बफ़र की भूमिका निभा रहा था। अर्ध-परिधि के क्षेत्र केंद्र वाले इलाकों में भी हो सकते थे और उनका ताल्लुक अतीत की समृद्ध अर्थव्यवस्थाओं से भी हो सकता था। लेकिन सोलहवीं सदी के दौरान वे अपेक्षाकृत गिरावट के दौर से गुज़र रहे थे। केंद्रस्थ राज्य उनका शोषण करते थे और उनके द्वारा बदले में परिधि वाले क्षेत्रों का दोहन किया जा रहा था। वालर्स्टीन और उनके अनुयायी सोहलवीं से इक्कीसवीं सदी तक वैश्विक प्रणाली के विकास को दो चरणों में व्याख्यायित करते हैं : पहला चरण अट्ठारहवीं सदी तक चला। इस दौरान युरोपियन राज्य और ताकतवर हुए। एशिया और अमेरिका से हुए व्यापार के कारण मज़दूरी पर काम करने वाले श्रमिकों की कीमत पर अमीर और प्रभावशाली व्यापारियों का एक छोटा सा हिस्सा मालामाल हो गया। राजशाहियों की ताकत बढ़ी और सर्वसत्तावादी राज्य ने अपना झंडा गाड़ दिया। अल्पसंख्यकों के निष्कासन, ख़ासकर यहूदियों को जलावतन कर दिये जाने के बाद युरोप की आबादी समरूपीकरण की तरफ़ बढ़ी।
दूसरे चरण के तहत अट्ठारहवीं सदी में उद्योगीकरण ने खेतिहर उत्पादन की जगह लेनी शुरू की।  युरोपीय राज्य नये-नये बाज़ारों की खोज में लग गये। अगले दो सौ साल तक आधुनिक विश्व-प्रणाली में एशिया और अफ़्रीका जैसे नये-नये क्षेत्रों को शामिल करने की प्रक्रिया जारी रही। परिणाम स्वरूप आर्थिक अधिशेष बढ़ता गया। बीसवीं सदी के शुरुआती दशकों में इस वैश्विक प्रणाली का चरित्र वास्तव में भूमण्डलीय बना।
सन्दर्भ
2. ए. ज़ोलबर्ग (1981), ‘ओरिजिंस ऑफ़ मॉडर्न वर्ल्ड सिस्टम’, वर्ल्ड पॉलिटिक्स, अंक 33.
3. आर. डेनमार्क (1999), ‘वर्ल्ड सिस्टम हिस्ट्री : फ़्रॉम ट्रेडिशनल इंटरनैशनल पॉलिटिक्स टु द स्टडी ऑफ़ ग्लोबल रिलेशंस’, इंटरनैशनल स्टडीज़ रिव्यू, अंक 1.
4. ए. फ़्रैंक और बी. जिल्स (सम्पा.) (1993), द वर्ल्ड सिस्टम : फ़ाइव हंडे्रड इयर्स ऑर फ़ाइव थाउज़ेंड इयर्स?, रॉटलेज, लंदन.
5. टी. होपकिंस (1982), वर्ल्ड सिस्टम्स एनालैसिस : थियरी ऐंड मैथडॉलॅजी, सेज, बेवर्ली हिल्स, सीए.
नयागाँव गाँव, खैरागढ़ (आगरा)
नयागाँव खैरागढ़, आगरा, उत्तर प्रदेश स्थित एक गाँव है।
मौलवी बजार जिला
मौलवी बजार (মৌলভীবাজার জেলা) बांग्लादेश के पूर्व अंचल के सिलहट विभाग का एक प्रशासनिक अंचल है।
टपरंगा घरघोडा मण्डल
टपरंगा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
नीर भरे तेरे नैना देवी
नीर भरे तेरे नैना देवी एक भारतीय टेलीविजन श्रृंखला है जो शकुंतलम टेलीफिल्म्स द्वारा निर्मित और अंशुमन किशोर सिंह द्वारा निर्देशित इमेजिन टीवी पर प्रसारित होती है। इसका प्रीमियर 18 जनवरी 2010 को रात 10 बजे हुआ और 16 जुलाई 2010 को समाप्त हुआ। इस शो को इसकी यथार्थवादी प्रस्तुति के लिए समीक्षकों द्वारा सराहा गया था।
कथा
लक्ष्मी का जन्म एक सूखे से त्रस्त गाँव में एक अत्यंत गरीब परिवार में हुआ है, जो बारिश के लिए तरस रहा है। उसके पिता, जो उसे खिलाने की स्थिति में नहीं है, उसे गांव के मंदिर में छोड़ने का फैसला करता है। हालांकि, उसी क्षण, गांव पर बारिश के देवता मुस्कुराते हैं और तीन साल का सूखा टूट जाता है। लक्ष्मी को इस सौभाग्य की वाहक घोषित किया जाता है और उन्हें देवी का दर्जा दिया जाता है।
जबकि उसे विशेष देखभाल और ध्यान दिया जाता है, उसे एक असामान्य जीवन जीने के लिए भी मजबूर किया जाता है, जो उसकी उम्र की एक नियमित लड़की से बहुत अलग है। कहानी अंध विश्वास और अंधविश्वास में जकड़ी हुई गाँव के हाथों देवी के शोषण का पता लगाती है।
सैबोट
सैबोट एक उपकरण है जो बन्दूक में इस्तेमाल होता है, एक गोली को बैरल के केंद्र में रखता है जब गोली चलती है। यह हथियार के बोर व्यास की तुलना में एक छोटे व्यास है।
शालिसुक
शालिसुक मौर्य राजवंश के राजा थे। इनका राज्यकाल 215 से 202 ई.पू. तक था |
विश्राम
सब प्रकार के जीवों को कार्य के बाद विश्राम (Rest) की आवश्यकता पड़ती है, जिससे थकावट दूर हो जाए। थकावट मानसिक तथा शारीरिक, दोनों होती हैं और विश्राम से दोनों प्रकार की थकावट दूर होती है। हृदयगाति, श्वसन क्रिया, मांसपेशियों के संकुंचन आदि जीवन की आवश्यक क्रियाओं में और चलने फिरने, बोलने, नेत्रों की मांसपेशियों द्वारा दृष्टि कार्य में तथा शारीरिक श्रम, जैसे हथौड़ा चलाना, मिट्टी खोदना, बोझ ढोना, दौड़ना आदि, सभी कार्यों में ऊर्जा की आवश्यकता पड़ती है।
मांसपेशियों की दक्षता आदर्श दशा में ४०% से अधिक नहीं होती है। मनुष्य में तो यह और कम होती है। खिलाड़ी की यांत्रिक क्षमता प्राय: २०% से ३०% ही होती है। इस क्रिया में, ऊतकों द्वारा ऊर्जा के लिए प्रदान शर्करा तथा ऑक्सीजन आदि की माँग तथा जलना बढ़ जाता है, जिसके लिए अधिक रक्तसंचार तथा अधिक ऑक्सीजन देने के उद्देश्य से क्रमश: हृदयगति तथा श्वसन क्रिया वेगपूर्ण हो जाती है। इससे शरीर की ऊष्मा बढ़ जाती है तथा लैक्टिक अम्ल एवं कार्बन डाइऑक्साइड को क्रमश: गुर्दा तथा श्वासोच्छ्‌वास द्वारा बाहर निकाल फेंका जाता है। जब मांसपेशी का संकुंचन बार बार होता है, तब व्यक्ति को थकान आने लगती है। यदि विद्युत्‌ उत्तेजन द्वारा मांसपेशी में संकुंचन क्रिया की जाए, तो संकुंचन धीरे धीरे कम होता जाएगा तथा अंत में अनुक्रिया नहीं होगी। कुछ समय तक उत्तेजना को रोक रखने के बाद विश्राम द्वारा मांसपेशी स्वस्थ हो जाएगी तथा संकुंचन गुण पुन: वापस आ जाएगा। थकावट की अवस्था से मुक्त होने के लिए ऑक्सीजन आवश्यक है। मनुष्य जितना ही अधिक थका रहेगा, उतने ही अधिक समय बाद कार्य की क्षमता उसमें आएगी। यदि अपेक्षाकृत कम विश्राम के बाद कार्य किया जाए, तो इसके फलस्वरूप बड़ी बड़ी दुर्घटनाएँ हो सकती हैं, जैसे थका मोटरचालक दुर्घटना अधिक करता है, क्योंकि वह आवश्यकता पड़ने पर, या संकेत के अनुसार, प्रबल वेगवाले वाहन को रोकने में जहाँ एक से दो सेकंड लगाता है, वहाँ थकावट की अवस्था में कई सेकंड लगा देगा तथा उस काल में प्रबल वेगवाला वाहन बहुत आगे बढ़ जाएगा, जिससे दुर्घटना हो सकती है।
उपर्युक्त कारणों से मानसिक तथा शारीरिक विश्राम की आवश्यकता होती है। यदि मानसिक विश्राम नहीं होगा, तो मनुष्य में थकावट के कारण संतुलन तथा स्फूर्ति नहीं रहेगी। यह साधारणत: देखा जाता है कि अधिक थकावट के बाद गहरी निद्रा आ जाती है जिससे जागने पर थकावट नहीं मालूम पड़ती है तथा व्यक्ति पुन: स्फूर्ति और प्रफुल्लता का अनुभव करता है। पर यदि पूरा विश्राम न मिले, या निद्रा में विघ्न पड़ जाए, तब व्यक्ति को थकान, आलस्य तथा शक्तिलोप का अनुभव होता है तथा मनन और समझने की मानसिक शक्ति में अव्यवस्था पाई जाती है। जानवरों को भी कार्य के बाद विश्राम तथा निद्रा की आवश्यकता होती है जिससे उन्हें पुन: कार्य करने की शक्ति प्राप्त हो जाती है।
गोप मन्दिर
गोप मन्दिर गुजरात के जामनगर जिले के जिनवरी गाँव में स्थित एक सूर्य मन्दिर है जिसका निर्माण ६ठी शताब्दी में हुआ था। यह गुजरात के सबसे प्राचीन मन्दिरों में से है जो अब भी कालकवलित नहीं हुआ है।
लिबरा लैंलूगा मण्डल
लिबरा लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
आईसीसी विश्व क्रिकेट लीग डिवीजन चार
आईसीसी विश्व क्रिकेट लीग डिवीजन चार आईसीसी विश्व क्रिकेट लीग (डब्ल्यूसीएल) प्रणाली का हिस्सा है। अन्य सभी डिवीजनों की तरह, डब्ल्यूसीएल डिवीजन चार एक स्टैंडअलोन टूर्नामेंट के रूप में नहीं बल्कि एक वास्तविक लीग के रूप में चुनाव लड़ा है।
उद्घाटन डिवीजन चार टूर्नामेंट 2008 में आयोजित किया गया था, तंजानिया द्वारा मेजबानी की। इसके बाद टूर्नामेंट 2010 (इटली) में, 2012 (मलेशिया) में, 2014 (सिंगापुर) में, और 2016 (संयुक्त राज्य अमेरिका में) आयोजित किया गया है। दोनों टीमों की संख्या (छह) और टूर्नामेंट प्रारूप ( राउंड-रॉबिन प्लेऑफ के बाद) संस्करणों के बीच कोई परिवर्तन नहीं हुआ है। क्योंकि डब्ल्यूसीएल संवर्धन और निर्वासन की एक प्रणाली पर चल रही है, टीमों आम तौर पर केवल एक या दो डिवीजन में चार टूर्नामेंट या तो  डिवीजन तीन के लिए प्रोत्साहित किया या  डिवीजन पांच में चला जा रहा से पहले भाग लेते हैं। कुल में, सोलह टीमों के कम से कम एक डिवीजन चार टूर्नामेंट में खेल चुके हैं। अफगानिस्तान और हांगकांग, उद्घाटन डिवीजन चार फाइनल, बहुत अधिक से अधिक सफलता पर चले गए हैं, दोनों वर्तमान में पकड़े एक दिवसीय अंतरराष्ट्रीय (एकदिवसीय) की स्थिति।
2014 शीतकालीन ओलंपिक में कंकाल
2014 शीतकालीन ओलंपिक में कंकाल रूस के क्रस्नाया पोलाना के पास स्लाइडिंग सेंटर सांकी में आयोजित किया गया था। घटनाओं को 13 से 15 फरवरी 2014 के बीच आयोजित किया गया था। दो कंकाल की घटनाओं का आयोजन किया गया।
प्रतियोगिता कार्यक्रम
निम्नलिखित सभी घटनाओं के लिए प्रतियोगिता कार्यक्रम है।
सभी समय ( यूटीसी+4) हैं।
योग्यता
गेम में प्रतिस्पर्धा करने के लिए एथलीटों के कुल 50 कोटा स्पॉट उपलब्ध थे। अधिकतम 30 पुरुष और 20 महिलाएं अर्हता प्राप्त कर सकती हैं। यह योग्यता 19 जनवरी 2014 की विश्व रैंकिंग पर आधारित थी।
भाग लेने वाले राष्ट्रों
17 देशों के 47 एथलीटों ने भाग लिया, साथ में कोष्ठकों में एथलीटों की संख्या थी।
देववर्मन
देववर्मन मौर्य राजवंश के एक सम्राट थे। उन्होंने २०६ से १९९ ई॰पू॰ तक शासन किया।
अनोखा (1975 फ़िल्म)
अनोखा 1975 में बनी हिन्दी फिल्म है।
अंग्रेजी में कहते हैं
अंग्रेजी में कहते हैं एनडीटीवी इमेजिन पर एक भारतीय शिक्षा कार्यक्रम है जिसका प्रीमियर 24 मार्च 2008 को हुआ था। यह बिग सिनर्जी द्वारा निर्मित किया गया था।
सार
अंग्रेजी में कहते हैं एक एडुटेनमेंट शो है जो मनोरंजक तरीके से अंग्रेजी भाषा सिखाता है। शो में एक शिक्षक को दिखाया गया है जो छात्रों के एक संग्रह को भाषा का सही उपयोग करने के लिए प्रेरित करता है। प्रत्येक एपिसोड एक नए पाठ से शुरू होता है जिसके बाद पढ़ाए गए विषयों का उपयोग किया जाता है।
साल्ज़बर्ग
साल्ज़बोर्ग के "ओल्ड टाउन" (Altstadt) में अंतरराष्ट्रीय ख्याति प्राप्त उच्छृंखल वास्तुकला है और यह आल्प्स के उत्तरी भाग के केन्द्र में स्थित सबसे बेहतरीन रूप से संरक्षित शहरों में से एक है। 1997 में इसे यूनेस्को विश्व धरोहर स्थल के रूप में सूचीबद्ध किया गया। यह शहर अपने अल्पाइन समायोजन के लिए विख्यात है।
साल्ज़बोर्ग 18वीं सदी के संगीतकार वोल्फगैंग एमॅड्यूस मोज़ार्ट का जन्मस्थान था। 20वीं शताब्दी में मध्य में, इस शहर में अमेरिकी संगीत और फिल्म, साउंड ऑफ़ म्युज़िक के कुछ भागों को फिल्माया गया, जिसमें ऑस्ट्रिया के प्रसिद्ध स्थलों को दर्शाया गया है। यह संगीत रिचर्ड रोजर्स और ऑस्कर हैमरस्टेन द्वितीय के बीच एक साझेदारी थी।
साल्ज़बोर्ग राज्य की राजधानी है (लैंड साल्ज़बोर्ग), इस शहर में तीन विश्वविद्यालय हैं। इसमें छात्रों की एक विशाल जनसंख्या मौजूद है जो उस क्षेत्र को सजीवता और ऊर्जा प्रदान करती है और ये विश्वविद्यालय जनसाधारण को संस्कृति प्रदान करते हैं।
भूगोल
साल्ज़बोर्ग ऐल्प्स की उत्तरी सीमा पर साल्ज़ाक नदी के तट पर स्थित है। साल्ज़बोर्ग के दक्षिण में स्थित पर्वत उसके उत्तर में स्थित उबड़ खाबड़ मैदानों के विपरीत है। सबसे निकटतम ऐल्पाइन पीक - 1972 मीटर उन्टेर्सबर्ग - शहर के केंद्र से केवल कुछ ही किमी दूर है। आलस्टाट या "ओल्ड टाउन" पर उसके उच्छृंखल टावरों और चर्चों और विशाल फेस्टुंग होहेंसाल्ज़बोर्ग का वर्चस्व बना हुआ है। यह क्षेत्र दो छोटे पहाड़ो से घिरा हुआ है, मोंक्स्बर्ग और कापुज़ीनरबर्ग जो शहर के हरे फेफड़ों के रूप में कार्य करते हैं। साल्ज़बोर्ग म्यूनिख से लगभग 150 किमी पूर्व, ल्युब्ल्याना के 281 किमी उत्तर पश्चिम और वियेना के 300 किमी पश्चिम में स्थित है।
निमेना गाँव, खैरागढ़ (आगरा)
निमेना खैरागढ़, आगरा, उत्तर प्रदेश स्थित एक गाँव है।
साल्ज़बर्ग
जलवायु
साल्ज़बोर्ग की जलवायु ठंडी और नम है (कोपेन Cfb)।
जनसंख्या विकास
1935 में जनसंख्या में उस समय काफी वृद्धि हुई जब साल्ज़बोर्ग ने आस-पास की नगर पालिकाओं को अवशोषित कर लिया। द्वितीय विश्व युद्ध के बाद, कई शरणार्थियों ने इस शहर में नया घर पाया। नए आवासीय स्थान को युद्ध पश्चात कार्यों में लगे अमेरिकी सैनिकों के लिए बनाया गया था और उनके द्वारा छोड़े जाने पर इन्हें शरणार्थियों के लिए भी इस्तेमाल किया जा सकता था। 1950 के आसपास साल्ज़बोर्ग ने एक लाख नागरिकों की सीमा पार कर ली और 2006 में यह 150,000 नागरिकों की सीमा पर पहुंच गया। यथा 2007, इस समूह में, लगभग 210,000 लोग रह रहे हैं।
पुरातनता से प्रारंभिक आधुनिक काल तक
नवपाषाण युग के समय के क्षेत्र में मानव बस्तियों के निशान पाए गये हैं। साल्ज़बोर्ग में बस्तियां बसाने की शुरुआत जाहिरा तौर पर सेल्ट्स ने की।
15 ई.पू. के लगभग इन अलग-अलग बस्तियों को रोमन साम्राज्य द्वारा एक शहर में मिला दिया गया। उस समय इस शहर को जुवावम कहा जाता था और 45 ई. में इसे रोमन म्युनिसिपियम की पदवी का सम्मान प्राप्त हुआ। जुवावम रोमन प्रांत के एक महत्वपूर्ण कस्बे नॉरिकम के रूप में विकसित हुआ। नोरिकन सीमा प्रदेश के पतन के बाद, जुवावम में इतनी तेजी से गिरावट आई कि 7वीं शताब्दी के उतरार्ध तक यह "लगभग खंडहर" बन चुका था।
लाइफ ऑफ़ सेंट रूपर्ट, 8वीं शताब्दी के इस संत को शहर के पुनर्जन्म का श्रेय देती है। जब बवेरिया के थीओडो ने रूपर्ट से लगभग 700 ईस्वी में बिशप बनने को कहा, तो रूपर्ट ने अपने बसीलीका की साइट के लिए नदी को खंगाला. रूपर्ट ने जुवावम को चुना, विधिवत् पादरी बनाए और पिडिंग के जागीर पर कब्जा कर लिया। रूपर्ट ने शहर का नाम "साल्ज़बोर्ग" रखा। वे प्रतिमापूजक के बीच इसाई धर्म में परिवर्तित करने के लिए यात्रा करते थे।
साल्ज़बोर्ग नाम का मतलब है "नमक का किला". इसका नाम साल्ज़ाक नदी पर नमक ढोने वाले बजरों से व्युत्पन्न हुआ है, जिनसे आठवीं शताब्दी में राहदारी वसूली जाती थी, जो कई यूरोपीय नदियों पर स्थित कई समुदायों और शहरों पर प्रथागत था।
शहर के किले, फेस्टुंग होहेंसाल्ज़बोर्ग, को 1077 में बनाया गया था और आने वाली सदियों में उसका विस्तार किया गया।
साल्ज़बोर्ग की आज़ादी
14वीं शताब्दी के उतरार्ध में बवेरिया से आजादी हासिल हुई। साल्ज़बोर्ग, आर्चबिशपरिक ऑफ़ साल्ज़बोर्ग का आसन था, जो पवित्र रोमन साम्राज्य का राजकुमार-बिशपरिक था।
धार्मिक संघर्ष
31 अक्टूबर 1731 को मार्टिन लूथर द्वारा विटेंबर्ग स्कूल के दरवाज़े पर अपने 95 शोधों को ठुकवाए जाने की 214वीं वर्षगांठ पर, रोमन कैथोलिक आर्कबिशप काउंट लियोपोल्ड एंटोन वॉन फरमियन ने निष्कासन के फरमान उत्प्रवास पेटेंट पर हस्ताक्षर किए, जिसके निर्देशानुसार सभी रोमीय मत विरोधीयों को अपने गैर-कैथोलिक मान्यताओं को वापस लेने को या शहर से निष्कासित हो जाने को कहा गया था। (इसे इन्ही जैसे अन्य निष्कासन के फरमानों के साथ भ्रमित नहीं किया जाना चाहिए जो यूरोप के विभिन्न शहरों में यहूदियों के खिलाफ जारी किये गये)।
ज़मीन मालिकों को अपनी ज़मीन बेच कर वहां से चले जाने के लिए दो दिन का समय दिया गया। पशु, भेड़, फर्नीचर और ज़मीन सभी की बाजार में ढेर लग गया, साल्ज़बोर्ग के निवासियों को वॉन फरमियन के धनाड्य कैथोलिक सहयोगीयों से बहुत कम पैसे मिले। वॉन फरमियन ने अपने खुद के परिवार के लिए उनकी अधिकांश जमीनें जब्त कर ली और प्रोटेस्टेंट की सभी पुस्तकों और बाइबलों को जला देने का आदेश दिया। 12 वर्ष या उससे कम की आयु वाले कई बच्चों को रोमन कैथोलिक बनाने के लिए छीन लिया गया। लेकिन ज़मीन धारकों को एक प्रमुख लाभ मिला: उन्हें दिए गए तीन महीने की समय सीमा ने कड़ाके की सर्दियों में उन्हें प्रस्थान करने से बचा लिया।
बटिया के किसानों, व्यापारियों, मजदूरों और खनिकों को अपना जो भी बेच सकते हैं वह बेच कर चले जाने के लिए केवल आठ दिन का समय दिया गया। पहले शरणार्थियों ने सख्त ठंडे तापमान और बर्फीले तूफानों के मध्य उत्तर की ओर प्रस्थान किया, जहां उन्होंने प्रोटेस्टेंट राजकुमारों द्वारा नियंत्रित जर्मनी के कुछ शहरों में शरण मांगी. उनके बच्चों ने चलकर या सामानों से लदे लकड़ी की गाड़ियों पर सवार होकर सफर तय किया। उनके यात्रा करने के कारण, उन निष्कासितों की जमा-पूंजी जल्दी ही खत्म हो गयी। लुटेरों द्वारा उनपर आक्रमण किया गया, जिन्होनें सैनिकों के द्वारा लुटेरों से सुरक्षा के लिए कर, राहदारी और भुगतान जब्त कर लिया।
जैसा की उनकी एक टुकड़ी उत्तर की ओर चली गयी उनकी दुर्दशा की कहानी तेजी से फैली. गोएथे ने "हरमन और डोरोथे" शीर्षक वाली कविता लिखी, जो, हालांकि फ्रेंच क्रांति के बाद के अवरोधों का चित्रण करती है, लेकिन वह साल्ज़बोर्ग निष्कासितों की यात्रा की कहानी से प्रोत्साहित थी। प्रोटेस्टेंट और कुछ कैथोलिक सर्दियों में उनके निष्कासन की क्रूरता और अपने धर्म को ना छोड़कर उन्होंने जिस साहस का प्रदर्शन किया उसे देखकर भयभीत हो गए। पहले धीरे से, शरणार्थी उन शहरों में पहुंचे जिनमें उनका स्वागत किया गया और उन्हें सहायता की पेशकश की गयी। लेकिन वहां कोई ऐसी जगह नहीं थी जहां इतने सारे शरणार्थी बस सके। अंत में, 1732 में प्रुशिया के राजा फ्रेडरिक विलियम प्रथम ने 12,000 साल्ज़बोर्ग प्रोटेस्टेंट आप्रवासियों को स्वीकार किया, जो बीस साल पहले महामारी द्वारा तबाह कर दिए गए पूर्व प्रुशिया के क्षेत्रों में बस गए। कुछ अन्य छोटे समूह हंगरी साम्राज्य के डेब्रेसेन और बेनेट क्षेत्रों की ओर चल दिए, जो अब स्लोवाकिया और सर्बिया हैं; महामारी और ओटोमन आक्रमण के कारण डेन्यूब नदी के किनारे खाली हुए क्षेत्रों को पुनः बसाने के लिए हंगरी साम्राज्य ने जर्मनों को भर्ती किया। साल्ज़बोर्ग के लोग जर्मनी में बर्लिन और हनोवर के पास के प्रोटेस्टेंट क्षेत्रों और नीदरलैंड भी चले गए।
12 मार्च 1734 को साल्ज़बोर्ग से लगभग साठ निर्वासितों का एक छोटा समूह, जो पहले लंदन की यात्रा कर चुका था, धर्म की स्वतंत्रता तलाशते हुए जॉर्जिया के ब्रिटिश उत्तरी अमेरिकी कॉलोनी में पहुंचा। उसी वर्ष में आगे चल कर, एक और समूह उनमे शामिल हो गया और 1741 तक, अमोमन 150 साल्ज़बोर्ग निर्वासितों ने सवाना नदी पर बसा एब्नेजर कस्बा स्थापित किया (जॉन ए ट्रुटलेन देखें)।
जातीय जर्मन शरणार्थी पश्चिमी यूरोप, अमेरिका और अन्य पश्चिमी देशों में चले गए। जो लोग पश्चिम जर्मनी में बस गए उन्होंने साल्ज़बोर्ग वासियों के रूप में अपनी ऐतिहासिक पहचान को बनाये रखने के लिए एक समुदाय संघ की स्थापना की।
प्रबुद्धवाद
1772-1803 में, आर्कबिशप हीएरोनिमस ग्राफ वॉन कोलोरेडो के दिशानिर्देश में साल्ज़बोर्ग प्रबुद्धवाद के उतरार्ध का केन्द्र था।
बवेरिया शासन के तहत साल्ज़बोर्ग
1809 में वाग्रम में ऑस्ट्रिया की हार के बाद साल्ज़बोर्ग प्रदेश बवेरिया साम्राज्य में स्थानांतरित कर दिया गया।
साल्ज़बोर्ग का विभाजन और ऑस्ट्रिया और बवेरिया द्वारा विलय
1815 में वियेना की कांग्रेस में इसे निश्चित तौर पर ऑस्ट्रिया को लौटाया गया, लेकिन बिना रूपरटीगाऊ और बेरशेत्ज़गैडेन, जो बवेरिया के पास रहा। साल्ज़बोर्ग को साल्ज़ाक प्रांत में एकीकृत किया गया और साल्ज़बोर्गरलैंड को लिंज़ से शासित किया गया। 1850 में साल्ज़बोर्ग की प्रतिष्ठा डची ऑफ़ साल्ज़बोर्ग की राजधानी के रूप में बहाल हुई, जो ऑस्ट्रिया साम्राज्य का राज्य क्षेत्र था। 1866 में, यह शहर ऑस्ट्रिया साम्राज्य में एक राज्य क्षेत्र की राजधानी बनने के कारण ऑस्ट्रिया-हंगरी का हिस्सा बन गया।
प्रथम विश्व युद्ध
ऑस्ट्रिया-हंगरी प्रदेश की राजधानी के रूप में साल्ज़बोर्ग को, 1918 में पराजित किया गया।
जर्मन तृतीय राइख का हिस्सा
विलय के दौरान ऑस्ट्रिया, साल्ज़बोर्ग जिसका एक हिस्सा था, 12 मार्च 1938 को जर्मन तृतीय राइख में मिला दिया गया, यह ऑस्ट्रिया की स्वतंत्रता के लिए निर्धारित जनमत संग्रह के एक दिन पहले हुआ। जर्मन सैनिकों को शहर में तैनात किया गया। तत्पश्चात् राजनीतिक विरोधी, यहूदी नागरिक और अन्य अल्पसंख्यक गिरफ्तार और निर्वासित किए गए। यहूदी उपासनागृहों को नष्ट कर दिया गया और सोवियत संघ और अन्य राष्ट्रों के कैदियों के लिए क्षेत्र में कई पीओडब्ल्यू (POW) शिविरों का इंतज़ाम किया गया।
द्वितीय विश्वयुद्ध
द्वितीय विश्व युद्घ के दौरान, केजेड (KZ) साल्ज़बोर्ग-मैक्सग्लान संकेन्द्रण शिविर यहां स्थित था। यह एक रोमा शिविर था और स्थानीय उद्योग को बंधुआ श्रमिक प्रदान करता था।
मित्र-राष्ट्रों की बमबारी ने 7600 घरों को नष्ट कर दिया और 550 निवासियों को मार डाला। हालांकि शहर के पुलों और गिरजाघरों के गुंबदों को ध्वस्त कर दिया गया, उसकी अधिकांश उच्छृंखल वास्तुकला अक्षुण्ण बनी रही। नतीजतन, यह अपनी शैली के शेष बचे शहरों में से एक मिसाल है। 5 मई 1945 को अमेरिकी सेना ने साल्ज़बोर्ग में प्रवेश किया।
द्वितीय विश्व युद्ध के बाद साल्ज़बोर्ग शहर में कई डीपी (DP) शिविर थे। इनमें शामिल थे रिएड़ेंबोर्ग कैम्प हर्जल (फ्रांज-जोसेफ्स-कासर्ने), कैम्प मुलन, बेट बिअलिक, बेट टर्मपेलडर और न्यू फिलिस्तीन. साल्ज़बोर्ग ऑस्ट्रिया में अमेरिकी कब्जे वाले क्षेत्र का केंद्र था।
वर्तमान समय
27 जनवरी 2006 को, वोल्फगैंग मोजार्ट के जन्म की 250वीं सालगिरह के अवसर को मनाने के लिए साल्ज़बोर्ग के सभी 35 चर्चों ने सायं 08:00 बजे के बाद अपनी घंटियों को थोड़ा बजाया। वर्ष भर प्रमुख समारोहों का आयोजन होता रहा।
जिले
शहरी जिले (स्टैडटेइले):
अतिरिक्त शहरी आबादी (लैंडशाफ्ट्सरोएमे)
प्रमुख दर्शनीय स्थान
साल्ज़बोर्ग पर्यटकों की एक पसंदीदा जगह है, जिसके कारण उपयुक्त समय में पर्यटकों की संख्या स्थानीय लोगों के मुकाबले एक बड़े अंतर से बढ़ जाती है। उपरोक्त वर्णित मोजार्ट के जन्मस्थान के अलावा, अन्य उल्लेखनीय स्थानों में शामिल हैं।
पुराना शहर (ओल्ड टाउन)
इनर ओल्ड टाउन के बाहर
साल्ज़बोर्ग क्षेत्र के बड़े भाग के भीतर
साल्ज़बोर्ग चिड़ियाघर
परिवहन
यह शहर व्यापक रेल सम्पर्कों द्वारा सेवित है, जिसमें लगातार पूरब-पश्चिम की गाड़ियां वियेना, म्यूनिख, इन्सब्रक और ज्यूरिख, के लिए सेवाएं प्रदान करती हैं और दैनिक उच्च-गति आईसीई (ICE) सेवाएं शामिल है। यह शहर इटली में आल्प्स के माध्यम से जाने वाली दक्षिण-बाध्य गाड़ियों के एक केंद्र के रूप में कार्य करता है।
साल्ज़बोर्ग हवाई अड्डे से यूरोपीय शहरों जैसे फ्रैंकफर्ट, वियेना, लंदन, रॉटरडैम एम्स्टर्डैम ब्रसेल्स डसेलडोर्फ और ज़्यूरिख़ और साथ ही साथ हैम्बर्ग और डबलिन के लिए नियमित उड़ान सेवाएं हैं। इसके साथ ही कई चार्टर उड़ानें भी हैं।
मुख्य शहर में एक ट्रोलीबस और बस प्रणाली है जिसमें 20 लाइनों से अधिक और प्रत्येक 10 मिनट में सेवाएं उपलब्ध हैं। साल्ज़बोर्ग के पास चार लाइनों वाली (S1,S2,S3,S11) एक एस-बाहन प्रणाली है, प्रत्येक 30 मिनट में गाड़ियां मुख्य स्टेशन से रवाना होती हैं और वे ÖBB नेट में होती हैं। उपनगर लाइन संख्या S1 ओबर्नडोर्फ़ में स्थित विश्व प्रसिद्ध साइलेंट नाईट चैपल में लगभग 25 मिनट तक पहुंचता है।
लोकप्रिय संस्कृति
ऑस्ट्रियाई अपराध श्रृंखला स्टोकिंगर की स्थापना साल्ज़बोर्ग में हुई।
2010 की फ़िल्म डे एंड नाइट में, साल्ज़बोर्ग फिल्म के एक बड़े भाग में पृष्ठभूमि के रूप में कार्य करता है।
खेल
पूर्व एसवी ऑस्ट्रिया साल्ज़बोर्ग 1994 में यूईएफए (UEFA) कप के फाइनल में पहुंची थी। 6 अप्रैल 2005 को रेड बुल ने क्लब को खरीद लिया और उसके नाम को बदल कर एफसी रेड बुल साल्ज़बोर्ग रख दिया। इस क्लब की भविष्य की योजनाओं में है 10 सर्वश्रेष्ठ यूरोपीय फुटबॉल क्लबों में से एक होना. रेड बुल साल्ज़बोर्ग का गृह स्टेडियम है वेल्स सिएजेंहेइम स्टेडियम जो साल्ज़बोर्ग के समूह के उपनगर में से एक में स्थित है और जो 2008 यूरोपीय फुटबॉल चैम्पियनशिप के आयोजन स्थानों में से एक था।
24 जनवरी 2005 को, साल्ज़बोर्ग को ऑस्ट्रियाई ओलंपिक समिति द्वारा 2014 शीतकालीन ओलंपिक के लिए उनके उम्मीदवार शहर के रूप में चुना गया। 22 जून 2006 को यह आईओसी द्वारा एक उम्मीदवार के रूप में चयनित किया गया जिसमें इसके साथ शामिल थे सोची, रूस और पीओंगचैंग, दक्षिण कोरिया, लेकिन इसे 4 जुलाई 2007 को ग्वाटेमाला, के ग्वाटेमाला सिटी में हुए मतदान के पहले चरण में बाहर कर दिया गया। सोची को 2014 के शीतकालीन ओलंपिक खेलों के मेजबान शहर के रूप में चुना गया।
दिगतोली, बेरीनाग तहसील
दिगतोली, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
राममनोहर लोहिया
डॉ॰ राममनोहर लोहिया (जन्म - २३ मार्च, १९१० - मृत्यु - १२ अक्टूबर, १९६७) भारत के स्वतन्त्रता संग्राम के सेनानी, प्रखर चिन्तक तथा समाजवादी राजनेता थे।
आरम्भिक जीवन एवं शिक्षा
उनके पिताजी गाँधीजी के अनुयायी थे। जब वे गांधीजी से मिलने जाते तो राम मनोहर को भी अपने साथ ले जाया करते थे। इसके कारण गांधीजी के विराट व्यक्तित्व का उन पर गहरा असर हुआ। पिताजी के साथ 1918 में अहमदाबाद कांग्रेस अधिवेशन में पहली बार शामिल हुए।
बंबई के मारवाड़ी स्कूल में पढ़ाई की। लोकमान्य गंगाधर तिलक की मृत्यु के दिन विद्यालय के लड़कों के साथ 1920 में पहली अगस्त को हड़ताल की। गांधी जी की पुकार पर 10 वर्ष की आयु में स्कूल त्याग दिया। पिताजी को विदेशी वस्तुओं के बहिष्कार के आंदोलन के चलते सजा हुई। 1921 में फैजाबाद किसान आंदोलन के दौरान जवाहरलाल नेहरू से मुलाकात हुई। 1924 में प्रतिनिधि के रूप में कांग्रेस के गया अधिवेशन में शामिल हुए। 1925 में मैट्रिक की परीक्षा दी। कक्षा में 61 प्रतिशत नंबर लाकर प्रथम आए। इंटर की दो वर्ष की पढ़ाई बनारस के काशी विश्वविद्यालय में हुई। कॉलेज के दिनों से ही खद्दर् पहनना शुरू कर दिया। 1926 में पिताजी के साथ गौहाटी कांग्रेस अधिवेशन में गए। 1927 में इंटर पास किया तथा आगे की पढ़ाई के लिए कलकत्ता जाकर ताराचंद दत्त स्ट्रीट पर स्थित पोद्दार छात्र हॉस्टल में रहने लगे। विद्यासागर कॉलेज में दाखिला लिया। अखिल बंग विद्यार्थी परिषद के सम्मेलन में सुभाषचंद्र बोस के न पहुंचने पर उन्होंने सम्मेलन की अध्यक्षता की। 1928 में कलकता में कांग्रेस अधिवेशन में शामिल हुए। 1928 से अखिल भारतीय विद्यार्थी संगठन में सक्रिय हुए। साइमन कमिशन के बहिष्कार के लिए छात्रों के साथ आंदोलन किया। कलकत्ता में युवकों के सम्मेलन में जवाहरलाल नेहरू अध्यक्ष तथा सुभाषचंद्र बोस और लोहिया विषय निर्वाचन समिति के सदस्य चुने गए। 1930 में द्वितीय श्रेणी में बीए की परीक्षा पास की।
यूरोप प्रवास
1930 जुलाई को लोहिया अग्रवाल समाज के कोष से पढ़ाई के लिए इंग्लैंड रवाना हुए। वहाँ से वे बर्लिन गए। विश्वविद्यालय के नियम के अनुसार उन्होंने प्रसिद्ध अर्थशास्त्री प्रो॰ बर्नर जेम्बार्ट को अपना प्राध्यापक चुना। 3 महीने में जर्मन भाषा सीखी। 12 मार्च 1930 को गांधी जी ने दाण्डी यात्रा प्रारंभ की। जब नमक कानून तोड़ा गया तब पुलिस अत्याचार से पीड़ित होकर पिता हीरालाल जी ने लोहिया को विस्तृत पत्र लिखा। 23 मार्च को लाहौर में भगत सिंह को फांसी दिए जाने के विरोध में लीग ऑफ नेशन्स की बैठक में बर्लिन में पहुंचकर सीटी बजाकर दर्शक दीर्घा से विरोध प्रकट किया। सभागृह से उन्हें निकाल दिया गया। भारत का प्रतिनिधित्व कर रहे बीकानेर के महाराजा द्वारा प्रतिनिधित्व किए जाने पर लोहिया ने रूमानिया की प्रतिनिधि को खुली चिट्ठी लिखकर उसे अखबारों में छपवाकर उसकी कॉपी बैठक में बंटवाई। गांधी इर्विन समझौते का लोहिया ने प्रवासी भारतीय विद्यार्थियों की संस्था "मध्य यूरोप हिन्दुस्तानी संघ" की बैठक में संस्था के मंत्री के तौर पर समर्थन किया। कम्युनिस्टों ने विरोध किया। बर्लिन के स्पोटर्स पैलेस में हिटलर का भाषण सुना। 1932 में लोहिया ने नमक सत्याग्रह विषय पर अपना शोध प्रबंध पूरा कर बर्लिन विश्वविद्यालय से डॉक्टरेट की उपाधि प्राप्त की।
स्वदेश आगमन एवं स्वतंत्रता संग्राम
कुछ दिन तक जमुनालाल बजाज के साथ रहने के बाद शादी का प्रस्ताव मिलने पर शहर छोड़कर वापस कलकत्ता चले गए। विश्व राजनीति के आगामी 10 वर्ष विषय पर ढाका विश्वविद्यालय में व्याख्यान देकर कलकत्ता आने-जाने की राशि जुटाई। पटना में 17 मई 1934 को आचार्य नरेन्द्र देव की अध्यक्षता में देश के समाजवादी अंजुमन-ए-इस्लामिया हॉल में इकट्ठे हुए, जहां समाजवादी पार्टी की स्थापना का निर्णय लिया गया। यहां लोहिया ने समाजवादी आंदोलन की रूपरेखा प्रस्तुत की। पार्टी के उद्देश्यों में लोहिया ने पूर्ण स्वराज्य का लक्ष्य जोड़ने का संशोधन पेश किया, जिसे अस्वीकार कर दिया गया। 21-22 अक्टूबर 1934 को बम्बई के बर्लि स्थित 'रेडिमनी टेरेस' में 150 समाजवादियों ने इकट्ठा होकर कांग्रेस सोशलिस्ट पार्टी की स्थापना की। लोहिया राष्ट्रीय कार्यकारणी के सदस्य चुने गए। कांग्रेस सोशलिस्ट सप्ताहिक मुखपत्र के सम्पादक बनाए गए।
गांधी जी के विरोध में जाकर उन्होंने कांउसिल प्रवेश का विरोध किया। गांधी जी ने लोहिया के लेख पर दो पत्र लिखे। 1936 के मेरठ अधिवेशन में कांग्रेस सोशलिस्ट पार्टी ने कम्युनिस्ट पार्टी के सदस्यों के लिए पार्टी का दरवाजा खोल दिया। लोहिया बार-बार कम्युनिस्टों के प्रति सचेत रहने की चेतावनी जयप्रकाश नारायण जी एवं अन्य नेताओं को देते रहे। 1935 में जवाहर लाल नेहरू की अध्यक्षता में लखनऊ में कांग्रेस का अधिवेशन हुआ जहां लोहिया को परराष्ट्र विभाग का मंत्री नियुक्त किया गया जिसके चलते उन्हें इलाहाबाद आना पड़ा। 1938 में कांग्रेस सोशलिस्ट पार्टी में लोहिया राष्ट्रीय कार्यकारणी के सदस्य चुने गए। उन्होंने कांग्रेस के परराष्ट्र विभाग के मंत्री पद से इस्तीफा दे दिया। 1940 में रामगढ़ कांग्रेस के कम्युनिस्टों को पार्टी से निकालने का निर्णय लिया गया। 1939 में त्रिपुरी कांग्रेस में सुभाष चंद्र बोस को समाजवादियों ने समर्थन किया। डॉ॰ लोहिया तटस्थ बने रहे। लोहिया ने गांधी जी द्वारा यह कहे जाने पर की बोस का चुनाव मेरी शिकस्त है पर प्रस्ताव पेश करते हुए कहा कि यह प्रस्ताव गांधी जी से सम्मानपूर्वक आह्वान करता है कि उनकी शिकस्त नहीं हुई है। गांधी जी की इच्छानुसार सुभाषचंद्र बोस कार्यसमिति बनाने को तैयार नहीं हुए तथा नेहरू सहित अन्य कांग्रेस के नेताओं ने बोस के साथ कार्यसमिति में रहने से इंकार कर दिया तब बोस ने कांग्रेस के अध्यक्ष पद से इस्तीफा दिया तथा कांग्रेस से नाता तोड़ लिया।
लोहिया ने महायुद्ध के समय युद्धभर्ती का विरोध, देशी रियासतों में आंदोलन, ब्रिटिश माल जहाजों से माल उतारने व लादने वाले मजदूरों का संगठन तथा युद्धकर्ज को मंजूर तथा अदा न करने, जैसे चार सूत्रीय मुद्दों को लेकर युद्ध विरोधी प्रचार शुरू कर दिया। 1939 के मई महीने में दक्षिण कलकता की कांग्रेस कमेटी में युद्ध विरोधी भाषण करने पर उन्हें 24 मई को गिरफ्तार किया गया। कलकत्ता के चीफ प्रेसीडेन्सी मजिस्टे्रट के सामने लोहिया ने स्वयं अपने मुकदमे की पैरवी और बहस की। 14 अगस्त को उन्हें रिहा कर दिया गया। 9 अक्टूबर 1939 को कांग्रेस समिति के बैठक वर्धा में हुई जिसमें लोहिया ने समझौते का विरोध किया। उसी समय उन्होंने शस्त्रों का नाश हो नामक प्रसिद्ध लेख लिखा। 11 मई 1940 को सुल्तानपुर के जिला सम्मेलन में लोहिया ने कांग्रेस से 'सत्याग्रह अभी नहीं' नामक लेख लिखा। गांधी जी ने मूल रूप में लोहिया द्वारा दिए गए चार सूत्रों को स्वीकार किया।
7 जून 1940 को डॉ॰ लोहिया को 11 मई को दोस्तपुर (सुल्तानपुर) में दिए गए भाषण के कारण गिरफ्तार किया गया। उन्हें कोतवाली में सुल्तानपुर में इलाहाबाद के स्वराज भवन से ले जाकर हथकड़ी पहनाकर रखा गया। 1 जुलाई 1940 को भारत सुरक्षा कानून की धारा 38 के तहत दो साल की सख्त सजा हुई। सजा सुनाने के बाद उन्हें 12 अगस्त को बरेली जेल भेज दिया गया। 15 जून 1940 को गांधी जी ने 'हरिजन' में लिखा, कि 'मैं युद्ध को गैर कानूनी मानता हूं किन्तु युद्ध के खिलाफ मेरे पास कोई योजना नहीं है इस वास्ते मैं युद्ध से सहमत हूं।' 25 अगस्त को गांधी जी ने लिखा कि 'लोहिया और दूसरे कांग्रेस वालों की सजाएं हिन्दुस्तान को बांधने वाली जंजीर को कमजोर बनाने वाले हथौडे क़े प्रहार हैं। सरकार कांग्रेस को सिविल-नाफरमानी आरंभ करने और आखिरी प्रहार करने के लिए प्रेरित कर रही है। यद्यपि कांग्रेस उसे उस दिन तक के लिए स्थगित करना चाहती है जब तक इंग्लैंड मुसीबत में हो।' गांधी जी ने बंबई में कहा, कि 'जब तक डॉ॰ राममनोहर लोहिया जेल में है तब तक मैं खामोश नहीं बैठ सकता, उनसे ज्यादा बहादुर और सरल आदमी मुझे मालूम नहीं। उन्होंने हिंसा का प्रचार नहीं किया जो कुछ किया है उनसे उनका सम्मान बढ़ता है।' 4 दिसम्बर 1941 को अचानक लोहिया को रिहा कर दिया गया तथा देश के अन्य जेलों में बंद कांग्रेस के नेताओं को छोड़ दिया गया। 19 अप्रैल 1942 को हरिजन में लोहिया का लेख 'विश्वासघाती जापान या आत्मसंतुष्ट ब्रिटेन' गांधी जी द्वारा प्रकाशित किया गया। गांधी जी ने टिप्पणी की कि मेरी उम्मीद है कि सभी संबंधित इसके प्रति ध्यान देंगे।
सन् 1942 में इलाहाबाद में कांग्रेस का अधिवेशन हुआ, जहां लोहिया ने खुलकर नेहरू का विरोध किया। इसके बाद अल्मोड़ा जिला सम्मेलन में लोहिया ने 'नेहरू को झट पलटने वाला नट' कहा। गांधी जी के साथ एक सप्ताह रहकर लोहिया ने गांधी जी को वाइसराय के नाम पत्र लिखने के लिए प्रेरित किया। जिसमें गांधी जी ने लिखा कि अहिंसानिष्ट सोशलिस्ट डॉ॰ लोहिया ने भारतीय शहरों को बिना पुलिस व फौज के शहर घोषित करने की कल्पना निकाली है। लोहिया जी के द्वारा दुनिया की सभी सरकारों को नई दुनिया की बुनियाद बनाने की योजना की कल्पना गांधी जी के सामने रखी गई, जिसमें एक देश की दूसरे देश में जो पूंजी लगी है उसे जब्त करना, सभी लोगों को संसार में कहीं भी आने-जाने व बसने का अधिकार देना, दुनिया के सभी राष्ट्रों को राजनैतिक आजादी तथा विश्व नागरिकता की बात कही गई थी। गांधी जी ने इसे हरिजन में छापा और अपनी ओर से समर्थन भी किया तथा अंग्रेजों के खिलाफ जल्दी लड़ाई छेड़ने को लेकर गांधी जी ने दस दिन रूकने के लिए लोहिया को कहा। दस दिन बाद 7 अगस्त 1942 को गांधीजी ने तीन घंटे तक भाषण देकर कहा, कि 'हम अपनी आजादी लड़कर प्राप्त करेंगे।' अगले दिन 8 अगस्त को 'भारत छोड़ो' प्रस्ताव बंबई में बहुमत से स्वीकृत हुआ। गांधी जी ने करो या मरो का संदेश दिया।
भारत छोड़ो आन्दोलन
9 अगस्त १९४२ को जब गांधी जी व अन्य कांग्रेस के नेता गिरफ्तार कर लिए गए, तब लोहिया ने भूमिगत रहकर 'भारत छोड़ो आंदोलन' को पूरे देश में फैलाया। लोहिया, अच्युत पटवर्धन, सादिक अली, पुरूषोत्तम टिकरम दास, मोहनलाल सक्सेना, रामनन्दन मिश्रा, सदाशिव महादेव जोशी, साने गुरूजी, कमलादेवी चट्टोपाध्याय, अरूणा आसिफअली, सुचेता कृपलानी और पूर्णिमा बनर्जी आदि नेताओं का केन्द्रीय संचालन मंडल बनाया गया। लोहिया पर नीति निर्धारण कर विचार देने का कार्यभार सौंपा गया। भूमिगत रहते हुए 'जंग जू आगे बढ़ो, क्रांति की तैयारी करो, आजाद राज्य कैसे बने' जैसी पुस्तिकाएं लिखीं। 20 मई 1944 को लोहिया जी को बंबई में गिरफ्तार कर लिया गया। गिरफ्तारी के बाद लाहौर किले की एक अंधेरी कोठरी में रखा गया जहां 14 वर्ष पहले भगत सिंह को फांसी दी गई थी। पुलिस द्वारा लगातार उन्हें यातनाएँ दी गई, 15-15 दिन तक उन्हें सोने नहीं दिया जाता था। किसी से मिलने नहीं दिया गया 4 महीने तक ब्रुश या पेस्ट तक भी नहीं दिया गया। हर समय हथकड़ी बांधे रखी जाती थी। लाहौर के प्रसिद्ध वकील जीवनलाल कपूर द्वारा हैबियस कारपस की दरखास्त लगाने पर उन्हें तथा जयप्रकाश नारायण को स्टेट प्रिजनर घोषित कर दिया गया। मुकदमे के चलते सरकार को लोहिया को पढ़ने-लिखने की सुविधा देनी पड़ी। पहला पत्र लोहिया ने ब्रिटिश लेबर पार्टी के अध्यक्ष प्रो॰ हेराल्ड जे. लास्की को लिखा जिसमें उन्होंने पूरी स्थिति का विस्तृत ब्यौरा दिया। 1945 में लोहिया को लाहौर से आगरा जेल भेज दिया गया। द्वितीय विश्वयुद्ध समाप्त होने पर गांधी जी तथा कांग्रेस के नेताओं को छोड़ दिया गया। केवल लोहिया व जयप्रकाश ही जेल में थे। इसी बीच अंग्रेजों की सरकार और कांग्रेस की बीच समझौते की बातचीत शुरू हो गई। इंग्लैंड में लेबर पार्टी की सरकार बन गई सरकार का प्रतिनिधि मंडल डॉ॰ लोहिया से आगरा जेल में मिलने आया। इस बीच लोहिया के पिता हीरालाल जी की मृत्यु हो गई। किन्तु लोहिया जी ने सरकार की कृपा पर पेरोल पर छूटने से इंकार कर दिया।
गोवा मुक्ति आन्दोलन
11 अप्रैल 1946 को लोहिया को आगरा जेल से रिहा कर दिया गया। 15 जून को लोहिया ने गोवा के पंजिम में 'गोवा मुक्ति आंदोलन' की पहली सभा ली। लोहिया को 18 जून को गोवा मुक्ति आंदोलन के शुरूआत के दिन ही गिरफ्तार कर लिया गया। 14 अगस्त 1946 को 'हरिजन' में गांधी जी ने लिखा कि, लोहिया को बधाई दी जानी चाहिए। 30 दिसम्बर 1946 को नवाखली में हिन्दु और मुसलमान के बीच के अविश्वास को दूर करने में गांधी जी के साथ विस्तृत कार्यक्रम तैयार किया। पूरे साल नवाखली, कलकत्ता, बिहार, दिल्ली सभी जगह लोहिया गांधी जी के साथ मिलकर साम्प्रदायिकता की आग को बुझाने की कोशिश करते रहे। 9 अगस्त 1947 से लगातार हिंसा रोकने का प्रयास चलता रहा। 14 अगस्त की रात को हिन्दु-मुस्लिम भाई-भाई के नारों के साथ लोहिया ने सभा की। 31 अगस्त को वातावरण फिर बिगड़ गया, गांधी जी अनशन पर बैठ गए तब लोहिया ने दंगाईयों के हथियार इकट्ठे कराए। लोहिया के प्रयास से शांति समिति की स्थापना हुई तथा 4 सितम्बर को गांधी जी ने अनशन तोड़ा। 29 सितम्बर को बेलगांव में लोहिया को फिर गिरफ्तार कर लिया गया। 26, 27, 28 फ़रवरी 1947 को सोशलिस्ट पार्टी की कार्यकारिणी की बैठक में तटस्थ रहने का निर्णय लिया गया।
स्वतंत्रता प्राप्ति के बाद
जनवरी 1947 में लोहिया ने नेपाली राष्ट्रीय कांग्रेस को स्थापित करने तथा राणाशाही के विरुद्ध सत्याग्रह प्रारंभ करने की पहल की। 25 जनवरी 1948 को बंबई हड़ताल को लेकर लोहिया जी ने गांधी जी से हड़ताल का समर्थन मांगा। 28 जनवरी को गांधी जी ने कहा कि कल आना कल पेट भर की बात होगी। 30 जनवरी को लोहिया जब बिड़ला भवन के लिए निकले तब उन्हें गांधी जी की हत्या की खबर सुनने को मिली। मार्च 1948 में नासिक सम्मेलन में सोशलिस्ट दल ने कांग्रेस से अलग होने का निश्चय किया। लोहिया की प्रेरणा से रियासतों की समाप्ति का आंदोलन 650 रिसासतों में समाजवादी चला रहे थे। 2 जनवरी 1948 को रीवा में 'हमें चुनाव चाहिए विभाजन रद्द करो' के नारे के साथ आंदोलन किया गया जिसमें पुलिस ने गोली चलाई 4 आंदोलनकारी शहीद हुए। 1949 को सोशलिस्ट पार्टी द्वारा लोहिया के नेतृत्व में नेपाली कांग्रेस के पूर्व अध्यक्ष विश्वेश्वर प्रसाद कोइराला के आमरण अनशन तथा नेपाल में राणाशाही के अत्याचार के खिलाफ सभा की गई। नेपाली दूतावास की ओर जब जुलूस बढ़ा तब लाठी चार्ज किया गया लोहिया को गिरफ्तार किया गया। 20 जून को देश भर में लोहिया दिवस मनाया गया। मुकदमे में दो महीने की कैद हुई। 3 जुलाई को उन्हें रिहा कर दिया गया।
सन् 1949 में पटना में सोशलिस्ट पार्टी का दूसरा राष्ट्रीय सम्मेलन हुआ। इसी सम्मेलन में लोहिया ने 'चौखंभा राज्य' की कल्पना प्रस्तुत की। पटना में 'हिन्द किसान पंचायत' की स्थापना भी हुई जिसका अध्यक्ष लोहिया को चुना गया। 25 नवम्बर 1949 को लखनऊ में एक लाख किसानों ने विशाल प्रदर्शन किया। 26 फ़रवरी 1950 को रीवा में 'हिन्द किसान पंचायत' का पहला राष्ट्रीय अधिवेशन हुआ। दिल्ली में 3 जून 1951 को जनवाणी दिवस पर प्रदर्शन किया गया। 'रोजी-रोटी कपड़ा दो नहीं तो गद्दी छोड़ दो', प्रदर्शनकारियों का मुख्य नारा था। 14 जून 1951 को सागर स्टेशन में लोहिया को गिरफ्तार कर बेंगलूर के हवालात में बंद कर दिया गया। 3 जुलाई को लोहिया छूटे। 24 जुलाई को वे विश्व सरकार के समर्थकों के सम्मेलन में स्वीडन की राजधानी स्टॉकहोम गए 17 साल बाद वे पुन: बर्लिन पहुंचे। लोहिया इंग्लैंड, पश्चिम अफ्रीका, दक्षिण पश्चिम एशिया के कई देशों में गए; इस्रायल से होकर 15 नवम्बर को स्वेदश लौटे।
1951 में लोहिया को 3 जुलाई को समाजवादियों के अंतरराष्ट्रीय सम्मेलन में बुलाया गया। सम्मेलन में जर्मनी, युगोस्लाविया, अमेरिका, हवाई, जापान, हांगकांग, थाईदेश, सिंगापुर मलाया, इंडोनेशिया तथा लंका भी गए। लोहिया विश्व प्रसिद्ध वैज्ञानिक आइंस्टन से प्रिंसटन में मिले। आइंस्टीन ने कहा, कि 'किसी मनुष्य से मिलना कितना अच्छा होता है आदमी कितना अकेला पड़ जाता है।' लोहिया ने अमरीका में सैकड़ों स्थानों पर भाषण किए। उस समय उन्होंने एशिया की समस्त सोशलिस्ट पार्टियों का संगठन निर्मित करने का विचार बनाया। 25 मार्च से 29 मार्च 1952 में एशियाई सोशलिस्ट कान्फ्रेंस हुई, लेकिन इसमें लोहिया शामिल नहीं हो सके। जयप्रकाश नरायण भारतीय प्रतिनिधिमंडल के नेता बन कर रंगून गए। मई 1952 में पंचमढ़ी में सोशलिस्ट पार्टी का सम्मेलन हुआ। आम चुनाव में हार के बाद लोहिया ने चुनावों की पराजय की शव परीक्षा के बदले ठोस विचारों की ओर पार्टी को ले जाने का विचार दिया। गुजरात पार्टी सम्मेलन में इतिहास चक्र की नई व्याख्या लोहिया द्वारा प्रस्तुत की गई। 24-25 सितम्बर 1952 में सोशलिस्ट पार्टी की जनरल कौंसिल बैठक में किसान-मजदूर प्रजा पार्टी और सोशिलिस्ट पार्टी के विलय का निर्णय लिया गया। इस तरह प्रजा सोशलिस्ट पार्टी का जन्म हुआ। 29 से 31 दिसम्बर 1953 को प्रजा सोशलिस्ट पार्टी का पहला सम्मेलन इलाहाबाद में हुआ। वहां लोहिया ने इलाहाबाद थीसिस प्रस्तुत की। लोहिया को उनके मना करने के बावजूद पार्टी का राष्ट्रीय महामंत्री चुना गया। 13-14 मई 1954 को उत्तर प्रदेश प्रजा सोशलिस्ट पार्टी द्वारा नहर रेट की बढ़ोतरी के खिलाफ आंदोलन शुरू किया गया। 4 जुलाई 1954 को फारूखाबाद में वाणी स्वतंत्रता के संघर्ष को लेकर भाषण दिए जाने के कारण गिरफ्तार किया गया। नागपुर में 26-28 नवम्बर 1954 के बीच केरल गोली कांड पर विचार करने के लिए सम्मेलन हुआ। लोहिया केरल मंत्रीमंडल से इस्तीफा मांग चुके थे। 31 दिसम्बर 1955 तथा 1 जनवरी 1956 को सोशलिस्ट पार्टी का स्थापना हुई। लखनऊ में लोहिया के नेतृत्व में एक लाख किसानों का प्रदर्शन हुआ। 1956 में लोहिया ने "मैनकाइंड" नामक पत्रिका शुरू की। सोशिलिस्ट पार्टी का प्रथम वार्षिक अधिवेशन भारत के मध्य बिंदु मध्यप्रदेश के ग्राम सिहोरा में 28, 29, 30 दिसम्बर 1956 को हुआ। 2 नवम्बर 1957 को लोहिया क्रिमनल लॉ एमेंडमेंड एक्ट की धारा 7 की तहत डाकिए से कुछ कहने पर अकारण गिरफ्तार कर लिया गया। 12 नवम्बर 1958 को लोहिया पूर्वोतर के दौरे पर निकले, जहां उन्हें दौरा करने से रोक दिया गया।